Paul Hinder

Paul Hinder,  OFMCap (født 22. april 1942 i Lanterswil-Stehrenberg i Bussnang i kanton Thurgau i Sveits) er en sveitsisk katolsk prelat og emeritert apostolisk vikar for det apostoliske vikariat Sør-Arabia. Siden april 2020 har han også vært ansvarlig for det apostoliske vikariat Nord-Arabia og derfor ansvarlig for hele Arabia.


== Liv og virke ==


=== Bakgrunn ===
Paul Hinder vokste opp med sine tre brødre Wilhelm, Pius og Josef i Stehrenberg nær Weinfelden. Han gikk inn i kapusinerordenen i 1962, avla sine løfter 18. september 1966, og studerte ved kapusinernes teologiske fakultet i Solothurn.


=== Prest ===
Han ble ordinert til prest der 4. juli 1967. Paul Hinder tok doktorgraden ved Universitetet i Fribourg (Sveits) med en avhandling om grunnleggende rettigheter i kirken under kanonikus Eugenio Corecco (som ble biskop av Lugano i 1986).
Etter flere år med pastoralt arbeid og som leder for novisiatet, ble han regionalseperior for de tysk-sveitsiske kapusinere og i 1989 provinsial for de sveitsiske kapusinere. I 1994 ble Paul Hinder valgt inn i kapusinerordenens hovedråd med ansvar for de tysk- og fransktalende provinser og for kapusinerne i Midtøsten.


=== Titulærbiskop og apostolisk vikar for Arabia ===
Som det har vært vanlig siden 1800-tallet at biskopen i Arabia kom fra kapusinerne, utnevnte pave Johannes Paul II i 2003 Paul Hinder til hjelpebiskop i det apostoliske vikariat i Arabia og utnevnt til titulærbiskop av Macon.Han ble ordinert til biskop 30. januar 2004 i St. Joseph-katedralen i Abu Dhabi. Kardinal Crescenzio Sepe, prefekt for Kongregasjonen for folkenes evangelisering, bispeviet ham; medkonsekratorer var erkebiskop Giuseppe De Andrea, nuntius, og biskop Giovanni Bernardo Gremoli OFMCap, apostolisk vikar for Arabia.Den 21. mars 2005 ble han utnevnt til apostolisk vikar for Arabia, med base i Abu Dhabi, De forente arabiske emirater (UAE). Det apostoliske vikariat Arabia var et de største katolske kirkelige jurisdiksjoner i verden. Det inkluderte landene Jemen, Oman, De forente arabiske emirater (UAE), Qatar, Bahrain og Saudi-Arabia. Fremfor alt ivaretok biskop Paul Hinder over en million internasjonale kristne som er profesjonelt aktive på den arabiske halvøy, inkludert alle orientalske riter i Arabia, for eksempel maronitter fra Libanon eller syro-malabarer og syro-malankarer fra India.


=== Apostolisk vikar for Sør-Arabia ... ===
Med delingen av det apostoliske vikariat Arabia i 2011 et apostolisk vikariat for Sør-Arabia og et apostolisk vikariat for Nord-Arabia, overtok Paul Hinder det apostoliske vikariat Sør-Arabia den 31. mai 2011. Han hadde sete i Abu Dhabi i Emiratene. 
Som en ledende kristen overhyrde i muslimske land, var Paul Hinders hender i stor grad bundet når det gjelder samfunnskritikk (for eksempel arbeidsforholdene til utenlandske ansatte) under fare for utvisning. Når det gjelder den påståtte fare ved islam for Europa, mener han at faren ligger i europeernes religiøse lunkenhet.


=== ... med ansvar også for Nord-Arabia ===
Msgr Camillo Ballin MCCI , biskop og apostolisk vikar i Nord-Arabia (Bahrain, Kuwait, Qatar og Saudi Arabia), døde 12. april 2020. Da overtok Hinder, etter ønske fra pave Frans, som apostolisk administrator den 13. mai 2020 inntil videre også som leder av Vikariatet for Nord-Arabia, med sete i Manama i Bahrain. Det betød at han atter hadde hele Arabia som sitt ansvarsområde.
Pave Frans innvilget hans fratreden fra oppgaven som apostolisk vikar for Sør-Arabia den 1. mai 2022. Der overtok  Msgr. Paulo Martinelli OFM Cap. som apostolisk vikar.


== Skrifter ==
Grundrechte in der Kirche: Eine Untersuchung zur Begründung der Grundrechte in der Kirche. Universität, Freiburg i.Ü. 1977, ISBN 3-7278-0174-3.
Zwischen Morgenland und Abendland: Der Nahe Osten und die Christen. Dialog, Münster 2011, ISBN 978-3-941462-55-7 (utg. Thomas Sternberg)
Als Bischof in Arabien: Erfahrungen mit dem Islam. Herder, Freiburg im Breisgau 2016, ISBN 978-3-451-34883-9 (med Simon Biallowons).


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (16235-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Henry Benedict Mary Clement Stuart of York (1725-1807) *1758
Pave Leo XII (1760-1829) *1794
Kardinal Chiarissimo Falconieri Mellini (1794-1859) *1826
Kardinal Camillo di Pietro (1806-1884) *1839
Kardinal Mieczyslaw Halka Ledóchowski (1822-1902) *1861
Kardinal Jan Puzyna z Kosielsko (1842-1911) *1886
Erkebiskop Józef Bilczewski (1860-1923) *1901
Erkebiskop Bolesław Twardowski (1864-1944) *1919
Erkebiskop Eugeniusz Baziak (1890-1962) *1933
Pave Johannes Paul II (1920-2005) *1958
Kardinal Crescenzio Sepe (1943-) *1992
Biskop Paul Hinder (1942-) *2004


== Referanser ==